CELEX: 62008CN0363
Language: et
Date: 2008-08-07 00:00:00
Title: Kohtuasi C-363/08: Eelotsusetaotlus, mille esitas Verwaltungsgerichtshof (Austria) 7. augustil 2008 . aastal — Romana Slanina versus Unabhängiger Finanzsenat Außenstelle Wien

8.11.2008   
            
            
               ET
            
            
               Euroopa Liidu Teataja
            
            
               C 285/22
            
         Eelotsusetaotlus, mille esitas Verwaltungsgerichtshof (Austria) 7. augustil 2008. aastal — Romana Slanina versus Unabhängiger Finanzsenat Außenstelle Wien
   (Kohtuasi C-363/08)
   (2008/C 285/35)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Apellatsioonkaebuse esitaja: Romana Slanina
   
      Vastustaja: Unabhängiger Finanzsenat Außenstelle Wien
   Eelotsuse küsimused
   
               1.
            
            
               Kas nõukogu 14. juuni 1971. aasta määrusest (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (1) (lühidalt „määrus”) tuleneb, et Austrias elava ja lepingulises töösuhtes töötava mehe mittetöötaval lahutatud abikaasal on õigus saada Austria õigusaktide alusel (ühe lapse eest) peretoetusi, kui ta elab alaliselt teises liikmesriigis, kus on tema peamine elukoht, ega asu seal tööle?
            
         
               2.
            
            
               Kas esimesele küsimusele vastamisel on oluline, et naise lahutatud abikaasal, kes elab ja töötab Austrias, on Austria õigusaktide alusel õigus saada teatavatel tingimustel (lapse eest) peretoetusi, kui tema lahutatud abikaasal ei ole enam õigust peretoetustele?
            
         
               3.
            
            
               Kas määrusest tuleneb, et lahutatud naisel on õigus saada (lapse eest) peretoetusi Austrias, kus elab ja töötab tema lahutatud abikaasa ja lapse isa, kui asjaolud on võrreldes esimeses küsimuses kirjeldatud olukorraga muutunud, kuna lahutatud naine on teises liikmesriigis tööle asunud?
            
         
      (1)  ELT L 149, lk 2; ELT eriväljaanne 05/01, lk 35.